আমার দাদাবাড়িতে প্রতিদিনই যাওয়া হইত বাবা-মায়ের সাথে। বড় চাচির মৃত্যুর পর দাদাবাড়িতে যাওয়া-আসা আরো বাইড়া গেল। দাদাবাড়ির মূল আকর্ষণ ছিল জিয়া ভাইয়ের রুম। জিয়া ভাই এয়ার স্কাউটিং করতেন। সেই কারণে প্রচুর ফাইটার প্লেনের রেপ্লিকা বানাইতেন। আর ছিল তার এরিখ ফন দানিকেনের ভিন জগতের প্রাণি নিয়া বইয়ের সংগ্রহ। যা ছিল তার রুমের প্রতি মূল আকর্ষণ। সেইসবের উছিলায় তার রুমে যাওয়ার অজুহাতে একসময় আমিও তাদের আড্ডার একজন নিয়মিত শ্রোতা হইয়া পড়ি মনের অজান্তে, এবং রাইসু ভাইয়ের স্নেহধন্য হওয়ার সুযোগ পাই।